José Manuel Prado Prado

Må ikke forveksles med den spanske skribenten José Manuel Prado Antúnez.

José Manuel Prado Prado (født 7. oktober 1974 i Mexico by) er en meksikanskfødt handikappet bocciaspiller, som representerer Spania, og konkurrerer i klassen BC1, som er en av klassene for utøvere med cerebral parese. 

Han debuterte internasjonale ved VM i boccia 2010.IPC - José Manuel Prado, besøkt 4. mars 2013. 

 Karriere 
Prado debuterte internasjonalt da han deltok ved VM i boccia 2010, som ble arrangert i Lisboa i Portugal. I den individuelle konkurransen endte han på 5.-plass i klassen BC1, etter at han vant sine tre kamper i grunnspillet, og spilte seg videre fram til kvartfinalen, der han ble slått ut av portugisiske João Paulo Fernandes. Fernandes slo Prado med tie-break, etter 4-4 ved full tid. I lagkonkurransen fikk Spania bronse, etter at de tapte for Sør-Korea i semifinalen, men slo deretter Irland 10-5 i bronsefinalen.CPISRA - CPISRA Boccia World Championships Lisboa 2010  , besøkt 4. mars 2013.

Ved Verdenscupen i boccia 2011 kom han på 22.-plass individuelt, mens Spania kom på 6.-plass i lagkonkurransen (BC1-2). Dette gjorde at han var rangert som nummer 17 i verdens i sin klasse ved utgangen av 2011.CPISRA - Boccia World Rank List Friday, Dec 16 2011  , besøkt 4. mars 2013. 

Ved Paralympiske sommerleker 2012 i London ble han slått ut i åttendedelsfinalen, der han tapte 4-5 for thailandske Pattaya Tadtong, som til slutt vant BC1-finalen.London 2012 - Mixed Individual - BC1 - 1/8 Finals, besøkt 4. mars 2013. I lagkonkurransen tapte Spania begge sine to kamper i gruppespillet, og gikk ikke videre til finalespillet.  

 Referanser 

 Eksterne lenker 
 Profil hos IPC
 London 2012 - Jose Prado Prado
 London 2012 - Athletics - Boccia (resultater PL 2012)
 Profil hos den spanske paralympiske komité

Kategori:Spanske bocciaspillere
Kategori:Spanske handikappidrettsutøvere
Kategori:Verdensmestere i boccia
Kategori:Deltakere for Spania under Paralympiske sommerleker 2012
Kategori:Personer fra Mexico by